	PATVIRTINTA
Ignalinos ,,Šaltinėlio“ mokyklos 
direktoriaus 2026 m. rugpjūčio 20 d. įsakymu Nr. V-13



IKIMOKYKLINIO UGDYMO SUTARTIS
2026 m. rugpjūčio            d. Nr. ____
Ikimokyklinio ugdymo sutartis sudaroma tarp Ignalinos ,,Šaltinėlio“ mokyklos (toliau - Mokykla), kodas 191847216, Vasario 16-osios g. 39, LT-30112 Ignalina, atstovaujama direktorės Linos Gladkauskienės, veikiančios pagal Mokyklos nuostatus ir Tėvų (globėjų, rūpintojų), atstovaujančių vaiko interesus: _____________________________________________________________________      (vardas, pavardė, faktinės gyvenamosios vietos adresas, __________________________________________________________________________________
telefono Nr. el. paštas)
(Sutartį pasirašius vienam iš Tėvų, kitas iš Tėvų neatleidžiamas nuo šios sutarties įsipareigojimų vykdymo).
I. SUTARTIES OBJEKTAS
1. Ikimokyklinio ugdymo  sutartimi (toliau – Sutartis) Mokykla įsipareigoja teikti ugdymo paslaugas __________________________________________________________________________ 
		(Ugdytinio vardas,  pavardė,  gimimo data)
toliau – Ugdytinis, o Tėvai (globėjai, rūpintojai)  įsipareigoja apmokėti už šias paslaugas bei vykdyti visus įsipareigojimus, prisiimtus Sutartimi.

II. SUTARTIES ŠALIŲ ĮSIPAREIGOJIMAI
2. Mokykla įsipareigoja:
2.1. įgyvendinti ikimokyklinio ugdymo programą; 
2.2. užtikrinti, kad suteiktos paslaugos atitiktų galiojančius teisės aktus; 
2.3. užtikrinti, kad paslaugos atitiktų ugdytinio poreikius, individualizuoti ir diferencijuoti ugdymo turinį, skiriant visoms Ugdytinio raidos sritims – sveikatos, socialinei, kalbos, pažinimo, meninei – vienodą dėmesį, pritaikyti jį specialiųjų poreikių turintiems Ugdytiniams; 
2.4. teikti švietimo specialistų pagalbą; 
2.5. organizuoti medicininę pagalbą Ugdytiniui nelaimės atveju. Ugdytiniui susirgus ar susižeidus informuoti Tėvus;
2.6. organizuoti papildomo ugdymo veiklą atsižvelgiant į Ugdytinio poreikius ir įstaigos galimybes:
2.6.1. už papildomos, Švietimo įstatymu nereglamentuotos, bet tėvų pageidavimu vykdomos mokamos veiklos (būrelių, užsiėmimų, studijų ir kt.) kokybę ir mokestį mokykla neatsako.
2.7. ugdymosi pasiekimus vertinti objektyviai ir nešališkai, vadovaujantis individualios pažangos principu; 
2.8. bendradarbiauti su Tėvais (globėjais, rūpintojais) sprendžiant ugdymo proceso organizavimo, Ugdytinių ugdymo(si) klausimus, inicijuoti Tėvų (globėjų, rūpintojų) dalyvavimą Mokyklos savivaldoje; 
2.9. tvarkyti Ugdytinio ir jo Tėvų (globėjų, rūpintojų) asmens duomenis tik teisėtais, aiškiai apibrėžtais tikslais ir tiek, kiek būtina Mokyklos funkcijoms vykdyti, laikantis Reglamento (ES) 2016/679 ir kitų asmens duomenų apsaugą reglamentuojančių teisės aktų reikalavimų. Išsami informacija apie asmens duomenų tvarkymą pateikiama Mokyklos interneto svetainės skiltyje „Asmens duomenų apsauga“.
3. Mokykla turi teisę:
3.1. savo nuožiūra kurti ir taikyti pedagoginės veiklos programas, metodus ir formas; 
3.2. konsultuotis ir informuoti apie rimtą Sutarties pažeidimą, atitinkamas institucijas (Utenos apskrities vaiko teisių apsaugos skyrių, Tarpinstitucinio bendradarbiavimo koordinatorių ir pan.); 
3.3. tartis, kad Tėvai (globėjai, rūpintojai) imtųsi konkrečių priemonių dėl netinkamo Ugdytinio elgesio; 
3.4. teisės aktų nustatyta apimtimi tvarkyti Ugdytinio ir jo atstovų asmens duomenis, kurie būtini Mokyklai pavestoms funkcijoms ir šioje Sutartyje nustatytiems įsipareigojimams vykdyti.
4. Tėvai (globėjai, rūpintojai)  įsipareigoja:
4.1. ugdyti Ugdytinio pagarbą pedagogams, bendraamžiams bei Mokyklos bendruomenės nariams; 
4.2. leisti patikrinti Ugdytinio sveikatą bei asmens higieną Mokyklos specialistams ir pedagogams; 
4.3.  pasiimti Ugdytinį iš Mokyklos  per 1 valandą po to, kai Tėvams (globėjams, rūpintojams) buvo pranešta apie įtariamą Ugdytinio ligą ar susižeidimą; 
4.4. aprūpinti vaiką individualiomis mokymosi priemonėmis (kūno kultūros apranga ir pan.);
4.5. tą pačią dieną informuoti grupės pedagogus vaikui susirgus ar kitais neatvykimo ar vėlavimo atvejais iki 8 val. 10 min. (vasaros metu iki 8 val.);
4.6. informuoti Mokyklą apie Ugdytinio specialiuosius ugdymosi, sveikatos, mitybos ar kitus poreikius tiek, kiek ši informacija būtina tinkamam ugdymo procesui, vaiko sveikatai ir saugumui užtikrinti;
4.7. atvesti Ugdytinį į Mokyklą sveiką, švarų, aprengtą tvarkingais, švariais drabužiais, esant tinkamoms oro sąlygoms, neprieštarauti jo išvedimui į lauką, pasirūpinti atsarginiais drabužiais Ugdytiniui perrengti;
4.8. laiku mokėti Mokyklos steigėjo nustatyto dydžio mokestį (iki einamo mėnesio 25 d.) už vaiko išlaikymą ikimokyklinėje grupėje;
4.9. užtikrinti, kad į Mokyklą Ugdytinis atvyktų ne anksčiau kaip 7 val., o išvyktų ne vėliau kaip 17 val. 30 min.;
4.10. Ugdytinį privalo atlydėti į Mokyklą ir pasiimti iš Mokyklos suaugęs asmuo; 
4.11. neleisti Ugdytiniui neštis į Mokyklą vertingų ir pavojingų daiktų (mobiliųjų telefonų, fotoaparatų, elektroninių žaidimų, pinigų, aštrių daiktų, vaistų ir pan.) bei maisto produktų, galinčių sukelti pavojų vaikų sveikatai ir saugumui (saldumynų su kremu ar šokoladu, gėrimų su dažikliais, konservantais, saldikliais, bulvių traškučių ir pan.);
4.12. gerbti Mokyklos bendruomenės narių privatumą. Mokyklos patalpose, teritorijoje ir Mokyklos organizuojamų renginių metu fotografuoti, filmuoti ar daryti garso įrašus taip, kad būtų gerbiamas kitų vaikų, jų tėvų, darbuotojų ir kitų asmenų privatumas, o gautų nuotraukų, vaizdo ar garso įrašų neviešinti ir neplatinti neturint tam teisėto pagrindo;
4.13. Ugdytinį pasiėmę Tėvai (globėjai, rūpintojai) turi palikti Mokyklos teritoriją.
5. Tėvai (globėjai, rūpintojai)  turi teisę:
5.1. žinoti Ugdytinio ugdymosi rezultatus, iškylančias socializacijos, psichologines ar pedagogines problemas, domėtis vaiko ugdymosi pasiekimais;
5.2. teikti siūlymus dėl ugdymo darbo organizavimo, ugdymo kokybės gerinimo, dalyvauti Tėvams (globėjams, rūpintojams)  skirtuose renginiuose, susirinkimuose, savivaldoje. 

III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS
6. Sutartis įsigalioja nuo jos pasirašymo dienos ir galioja iki Ugdytinis baigs ikimokyklinio ugdymo programą.
7. Sutartis gali būti nutraukta: 
7.1. šalių susitarimu; 
7.2. Tėvams (globėjams, rūpintojams) vienašališkai pareiškus Mokyklai apie Sutarties nutraukimą raštu ne vėliau kaip prieš 10 darbo dienų;
7.3. jeigu Tėvai (globėjai, rūpintojai) vėluoja atsiskaityti už paslaugas 2 mėnesius. Sutarties nutraukimas neatleidžia nuo prievolės sumokėti už suteiktas paslaugas;
7.4. Ugdytiniai nelankę įstaigos daugiau nei 60 darbo dienų per paskutines 90 kalendorinių dienų be pateisinamos priežasties (liga, Tėvų (globėjų, rūpintojų) atostogų metas, vasaros atostogų metas ir kt. priežastys) pašalinami iš lankančiųjų sąrašo įstaigos vadovo įsakymu.
8. Visi Sutarties pakeitimai, priedai ir papildymai sudaromi tik raštu, Sutartis turi būti registruota teisės aktų nustatyta tvarka.
9. Kartu su Sutartimi Tėvams (globėjams, rūpintojams) pateikiama atskira sutikimo dėl Ugdytinio atvaizdo ir vaizdo medžiagos tvarkymo forma. Sutikimo davimas yra savanoriškas ir nėra šios Sutarties sudarymo ar ugdymo paslaugų teikimo sąlyga.

IV. GINČŲ SPRENDIMAS
10. Ginčytini ugdymo proceso organizavimo, Mokyklos veiklos, sutarties pažeidimo klausimai sprendžiami šalims geranoriškai bendradarbiaujant. Ginčytini klausimai pirmiausiai aptariami su grupės pedagogu, direktoriaus pavaduotoju ugdymui, kitais specialistais. Neradus sprendimo, kreipiamasi į Mokyklos direktorių.
Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).
	

Sutarties šalių parašai:

	

	Ignalinos „Šaltinėlio“ mokykla

	

	Direktorė
	
	
	
	Lina Gladkauskienė

	(pareigos)
	
	(parašas)
	
	(vardas, pavardė)

